
PËR FILLIMIN E PROCEDURËS PËR MIRATIMIN E RREGULLAVE DHE PROCEDURAVE, SIPAS TË CILAVE BËHET SHITJA E ENERGJISË ELEKTRIKE TË FURNIZUESIT VENDAS E TË HUAJ

Në mbështetje të neneve 8, pika 2 germa “l”, dhe 9 pika 3  të ligjit nr.9072, datë 22.5.2003 “Për sektorin e energjisë elektrike”,  të ndryshuar,  dhe të nenit 11 të rregullave të praktikës dhe procedurave të ERE-s, miratuar me vendimin e Bordit të Komisionerëve nr.26, datë 13.5.2004, të ndryshuar, Bordi i Komisionerëve të Entit Rregullator të Sektorit të Energjisë Elektrike (ERE), në mbledhjen e tij të datës 19.1.2007, 

Vendosi:

1. Fillimin e procedurave për miratimin e rregullave të  procedurave, sipas të cilave  bëhet  shitja e energjisë elektrike të furnizuesit vendas e të huaj. 
   2. Ngarkohet Departamenti i Çështjeve Ligjore dhe Marrëdhënieve me Publikun, Departamenti i Licencimit dhe Monitorimit, Departamenti i Tarifave dhe Çmimeve, si dhe këshilltari i Bordit të Komisionerëve të hartojnë këtë rregullore.
Ky vendim hyn në fuqi menjëherë dhe botohet në Fletoren Zyrtare.
KRYETARI I ERE-S
Bujar Nepravishta



